

Општинска управа - Одељење за привреду и друштвене делатности општине Књажевац, на основу члана 2.тачка 2. алинеја 3, члана 10. став 4. и став 5. Закона о процени утицаја на животну средину ( „Сл. гласник РС“, број: 135/04 и 36/09) и  члана 136. став1 Закона о општем управном поступку („Сл.гласник РС“, 18/16 и 95/18- аутентично тумачење), поступајући по захтеву носиоца пројекта Вукашин Вучић, село Шести Габар бб, Кална и AGRO STAR ENERGY D.O.O KNJAŽEVAC, ул. 22 Децембар бр.7 Књажевац, доноси

Р Е Ш Е Њ Е

1.   УТВРЂУЈЕ СЕ да је за Пројекат Когенеративно постројење за производњу електричне енергије из БИОГАСА, на к.п . бр. 1742,1743,1744,1748,1749/1 КО Каличина, општина Књажевац, носиоци пројекта Вукашин Вучић, село Шести Габар бб, Кална и AGRO STAR ENERGY D.O.O KNJAŽEVAC, ул. 22 Децембар бр.7 Књажевац, потребна израда Студије о процени утицаја на животну средину. 

2. Одређује се обим и садржај Студије о процени утицаја на животну средину  Пројекта Когенеративно постројење за производњу електричне енергије из БИОГАСА, на кп.бр. 1742,1743,1744,1748,1749/1 КО Каличина, на територији општине Књажевац у складу са чл. 17. Закона о процени утицаја на животну средину ( „Сл. гласник РС“, број: 135/04 и 36/09) и чл. од 1-10. Правилника о садржини студије о процени утицаја на животну средину(„Сл.гласник РС“, 69/05).
  
3. Налаже се носиоцима пројекта да уз Студију о процени утицаја (три примерка у писаном и један у електронском облику ) приложе, услове и сагласности других надлежних органа и организација издатих у складу са посебним законом.

4. Носиоци пројекта дужни су да у року од годину дана од дана коначности овог решења, поднесу захтев за давање сагласности на Студију о процени утицаја пројекта на животну средину из тачке 2 овог решења.
 
О б р а з л о ж е њ е
Носиоци пројекта Вукашин Вучић, село Шести Габар бб Кална и AGRO STAR ENERGY D.O.O KNJAŽEVAC, ул. 22 Децембар бр.7 Књажевац, поднели су захтев овом органу за одлучивање о потреби процене утицаја на животну средину, Пројекта Когенеративно постројење за производњу електричне енергије из БИОГАСА,капацитета 635kW електричне и 700 kW топлотне енергије са пратећим објектима ( ферментатор,усипни кош,пумпна станица, складиште чврсте фазе,генераторско трансформаторска зграда са бакљом,управна зграда,плато за припрему гаса, објекат места прикључења ОМП, колска вага, резервоар пожарне и техничке воде,резервоар питке воде,тренч силос са складиштењем сировина, бетонски плато, пошљунчани плато, паркинг-шљунак, портирница-плато, лагуна, септичка јама,саобраћајне површине-асвалт и плато око лагуне-шљунак, чија се реализација планира на к.п. бр. 1742,1743,1744,1748,1749/1 КО Каличина на територији општине Књажевац. Захтев је заведен на писарници Општинске управе Књажевац, под бр. 501-116/2021-06 дана 10.12.2021.године.
Носиоци пројекта су уз захтев за одлучивање о потреби процене утицаја на животну средину, а у складу са Прилогом 1. Правилника о садржини захтева о потреби процене утицаја и садржини захтева за одређивање обима и садржаја студије процене утицаја на животну средину (Сл. Гласник РС бр. 69/05) приложили следећу документацију: 
· Информацију о локацији, бр.350-34/2019-04 од 10.12.2019године, Одељ. за урбанизам, комуналне-стамбене и имовинско –правне послове; 
· Локацијске услове, бр. ROP-KNJ-36912-LOC-1/2019 од 24.12.2019године, Одељ. за урбанизам, комуналне-стамбене и имовинско –правне послове;
· Услови за пројектовање и прикључење објекта, бр. 73/2019године, ЈКП“Стандард“;
· Услови за пројектовање и прикључење, бр. В.У.1.1.0-Д-10.08-241191/2-2019 од 24.10.2019године, Огранак „Електродистрибуција Зајечар“
· Услове у погледу мера заштите од пожара и експлозија, 09.11.1бр. 217.28-1-226/19 од 11.12.2019године, ROP-KNJ-36912-LOC-172019, Одсек за превентивну заштиту;
· Водне услове, бр.11108/3 од 23.12.2019године, ЈВП „Србија воде“ Београд; 
· Копију плана парцела, бр. 952-04-153-19317/2019 од 05.12.2019године, РГЗ Служба за катастар непокретности;
· Препис листа непокретности, бр. 635 К.О. : Каличина, бр.952-1/2019-1731 од 17.12.2019године, РГЗ Служба за катастар непокретности Књажевац;
· Извод из пројекта, бр.010660-PE/19, децембар 2019 Pro Energo d.o.o Novi Sad;
· Пројекат технологије, бр.010660-PE/19, децембар 2019 Pro Energo d.o.o Novi Sad;
· Решење о грађевинској дозволи, бр. ROP-KNJ-36912- CPI-/19 од 30.12.2019. године Одељ. за урбанизам, комуналне-стамбене и имовинско –правне послове; 
· Елаборат заштите од пожара, бр.010690-PE/19, децембар,2019године, Ватроотпорност д.о.о Шид;
· Уговор о заједничкој изградњи грађевинског објекта и суинвеститорским односима, OVI бр. 4244/2019 од 17.12.2019 године, Основни суд у Књажевцу;
· Решење, БД 64995/2019 од 03.07.2019године, Агенција за привредне регистре;
· Доказ о улати Републичке административне таксе

Поступајући сходно одредбама члана 10. став 1. и 2. Закона о процени утицаја на животну средину, овај орган је  о поднетом захтеву обавестио, заинтересоване органе, организације и јавност у средствима јавног информисања ( на сајту општине Књажевац од 14.12.2021, у штампаним гласилима, издавача Народне новине Ниш, локалног листа Тимок, дана 15.12.2021.године).
Обавештењем у писаној форми од 13.12.2021 године, доставом на адресу, обавештени су ( “Тимочки клуб“ Књажевац,   Центар за одрживу будућност“ Зелена зона“ Књажевац, Председник савета МЗ Каличина,  ЈП “Предузеће за развој урбанизам и изгадњу општине Књажевац“).
По прописаном поступку овај орган је обезбедио доступност података из захтева и документације носиоца пројекта заинтересвованим органима, организацијама и јавности.
У Законом прописаном року нису достављена мишљења заинтересованих органа, организација односно заинтересоване јавности. 
Увидом у приложену документацију уз захтев и по спроведеном поступку разматрања захтева узимајући у обзир специфичност пројекта, локације и оцене могућих утицаја предметног пројекта на животну средину ,Уредбу о утврђивању Листе пројеката за које је обавезна процена утицаја и Листе пројеката за које се може захтевати процена утицаја („Службени гласник РС“, бр. 114/08) и критеријуме за пројекте наведене у Листи II, тачка 14. – Остали пројекти, под тачка 11) Постројења за производњу био гаса, којима је дефинисано да се за постројења за производњу биогаса може захтевати процена утицаја на животну средину за све пројекте, па у вези са тим надлежни орган је утврдио да је за предметни пројекат потребна израда Студије о процени утицаја на животну средину. 

На основу напред наведеног  решено је као у диспозитиву.

Чланом 10. став 5. Закона о процени утицаја на животну средину („Сл. гласник РС“, бр. 135/04 и 36/09), прописано је да одлуком којом се утврђује да је потребна процена утицаја на животну средину, надлежни орган може одредити обим и садржај студије о процени утицаја.

Ово решење се издаје на име инвеститора Вукашина Вучића и финансијера AGRO STAR ENERGY DOO KNJAŽEVAC, односно носиоцима Пројекта јер је уз захтев достављен Уговор о заједничкој изградњи грађевинског објекта и суинвеститорским односима, OVI бр. 4244/2019 од 17.12.2019 године, Основни суд у Књажевцу и Решење о грађевинској дозволи, бр. ROP-KNJ-36912- CPI-/19 од 30.12.2019године Одељ. за урбанизам, комуналне-стамбене и имовинско –правне послове, као подносиоцима захтева за издавање грађевинске дозволе и захтева за одлучивање о потреби процене утицаја на животну средину за предметни пројекат  у складу са чланом 2. тачка 3) Закона о процени утицаја на животну средину („Сл. гласник РС“, бр. 135/04 и 36/09).

Трошкове обавештавања и учешћа јавности сноси носилац пројекта  у складу са чланом 33. Закона о процени утицаја на животну средину („Сл. гласник РС“, бр. 135/04 и 36/09).
Републичка административна такса за ово решење наплаћена је у складу са тарифом републичких административних такси, тариф.бр. 9 у износу  од 570,00 динара  за решење и за захтев у износу од 2160,00 динара тариф. бр.186. Закона о републичким административним таксама (''Службени гласник РС'' бр. 43/03, 51/03 - испр., 61/05, 101/05 - др. закон, 5/09, 54/09, 50/11, 70/11 - усклађени дин. изн., 55/12 - усклађени дин. изн., 93/12, 47/13 - усклађени дин. изн., 65/13-др. закон, 57/14 - усклађени дин. изн. и 45/15 - усклађени дин. изн., 83/15, 112/15 и 50/16 - усклађени дин.износи, 61/17 - усклађени дин- изн., 113/17, 3/18 - испр. 50/18 усклађени дин. изн., 95/18, 38/19 - усклађени дин. изн, 98/20 - усклађени дин. изн и 144/20).
 Правна поука: Против овог решења носиоци пројекта и заинтересована јавност могу изјавити жалбу Министру министарства заштите животне средине у року од 15 дана од дана пријема решења односно од дана обавештавања јавности,  преко овог органа уз доказ о уплаћеној републичкој административној такси у износу од 490,00 динара у корист рачуна број 840-742221843–57 по моделу 97,позив на број 60 -045 по тарифном броју 6.   Закона о републичким административним таксама (''Службени гласник РС'' бр. 43/03, 51/03 - испр., 61/05, 101/05 - др. закон, 5/09, 54/09, 50/11, 70/11 - усклађени дин. изн., 55/12 - усклађени дин. изн., 93/12, 47/13 - усклађени дин. изн., 65/13-др. закон, 57/14 - усклађени дин. изн. и 45/15 - усклађени дин. изн., 83/15, 112/15 и 50/16 - усклађени дин.износи, 61/17 - усклађени дин- изн., 113/17, 3/18 - испр. 50/18 усклађени дин. изн., 95/18, 38/19 - усклађени дин. изн, 98/20 - усклађени дин. изн и 144/20).

